
	«ΤΟ ΔΙΚΑΙΟ ΤΗΣ ΘΑΛΑΣΣΑΣ
ΣΤΗΝ ΑΝΑΤΟΛΙΚΗ ΜΕΣΟΓΕΙΟ.
Η Γεωστρατηγική Καταλυτικότητα των ΑΟΖ 

της Ελλάδας και της Κυπριακής Δημοκρατίας»
του Μιχάλη Σταυρινού
στο Σπίτι της Κύπρου

Το Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, διοργανώνει τη Δευτέρα 30 Οκτωβρίου 2023 και ώρα 19:00 (Ξενοφώντος 2Α, Σύνταγμα) την παρουσίαση του βιβλίου του Πρέσβη ε.τ. Δρος Μιχάλη Σταυρινού, «ΤΟ ΔΙΚΑΙΟ ΤΗΣ ΘΑΛΑΣΣΑΣ ΣΤΗΝ ΑΝΑΤΟΛΙΚΗ ΜΕΣΟΓΕΙΟ. Η Γεωστρατηγική Καταλυτικότητα των ΑΟΖ της Ελλάδας και της Κυπριακής Δημοκρατίας» που κυκλοφορεί από τις Εκδόσεις Τελεία.


Το βιβλίο αναλύει διεξοδικά τους κανόνες του Δικαίου της Θάλασσας, με επικέντρωση στις ελληνοτουρκικές διαφορές στο Αιγαίο και στην Ανατολική Μεσόγειο.

Για το βιβλίο θα μιλήσει ο Πρέσβης Κυπριακής Δημοκρατίας, κ. Σταύρος Αυγουστίδης.

Θα παρέμβουν ο κ. Πέτρος Λιάκουρας, Καθηγητής Διεθνούς Δικαίου Διευθυντής Μεταπτυχιακού Προγράμματος «Διεθνείς και Ευρωπαϊκές Σπουδές» στο Πανεπιστήμιο Πειραιώς και ο κ. Κωνσταντίνος Φίλης, Καθηγητής Διεθνών Σχέσεων Διευθυντής Ινστιτούτου Διεθνών Υποθέσεων Αμερικανικού Κολλεγίου Ελλάδος.

-----------------------------------------------------

Ο Μιχάλης Σταυρινός σπούδασε Νομικά στη Νομική Σχολή του Πανεπιστημίου Αθηνών και Πολιτικές Επιστήμες στο ίδιο Πανεπιστήμιο. Απέκτησε τον τίτλο Master of Science στο Ναυτιλιακό Δίκαιο από το Πανεπιστήμιο Ουαλίας και στη συνέχεια απέκτησε διδακτορικό τίτλο στο Διεθνές Δίκαιο από το ίδιο Πανεπιστήμιο. Υπηρέτησε στη Διπλωματική Υπηρεσία της Κύπρου για 30 χρόνια, μεταξύ άλλων, στη Νέα Υόρκη, στη Γερμανία, ως Γενικός Πρόξενος στη Θεσσαλονίκη, Πρέσβης στην Κένυα, Πρέσβης στη Δανία, Μόνιμος Αντιπρόσωπος στο Συμβούλιο της Ευρώπης, Πρέσβης της Κύπρου στην Ιρλανδία και Πρέσβης της Κύπρου στη Σλοβακία. Έχει συγγράψει τα βιβλία: «Το Πρόβλημα της Υφαλοκρηπίδας του Αιγαίου», την ποιητική συλλογή «ΚΥΠΡΙΑ ΕΠΗ», «Το Έγκλημα του Εποικισμού στο Διεθνές Δίκαιο», «Το Δημοψήφισμα για την Απόσχιση της Σκωτίας και το Διεθνές Δίκαιο», το ιστορικό μυθιστόρημα «Ο Αετός των Λευκάρων», και «Το Δίκαιο της Θάλασσας στην Ανατολική Μεσόγειο». Διδάσκει στο Ευρωπαϊκό Πανεπιστήμιο Κύπρου, Διεθνές Δίκαιο, Δίκαιο του Πολέμου, Δίκαιο της Θάλασσας, Διεθνείς Οργανισμούς και Διεθνείς Σχέσεις.
Σύνδεσμος παρακολούθησης: https://diavlos.grnet.gr/room/1607?eventid=14912

